Klaten, - Jaman samangke jatidhiri lan bebuden luhur wiranem Indonesia kawawas tansaya luntur. Kangge nggatra bebuden luhur bangsa antawisipun kanthi kridha pramuka. Pengurus Kwarcab Kabupaten Klaten, Agus Widodo nalika biwarakaken undang-undang nomor kalih welas taun kalih ewu sedasa babagan gerakan pramuka ing Kecamatan Gantiwarno, ngandharaken, lampah durjana ingkang asring dipun giyaraken ing televisi sakelangkung mrihatosaken, lan mutawatosi tumrap gesanging bangsa lan nagari menawi wiwit samangke boten tumuli dipun awekani. Trep kaliyan undang-undang nomer kalih welas kasebat, saben bebadan saged ndhapuk kepanduan utawi bebadan kepramukaan, awit salebeting gerakan pramuka kamot piwucal disiplin, prasaja, patriotisme sarta nggatra bebuden luhur.